4 Jesús disipulokuéra oikuaa porã ijetuʼutaha omog̃uahẽ hag̃ua pe marandu porã ko yvy tuichakuére, péro iñeʼẽrendu hikuái ha opredika Jerusalénpe, Samáriape ha tetã ambuére. ¿Mbaʼetekópa oho chupekuéra? Treinta áñopente, pe predikasión oñemog̃uahẽma “oparupiete ko múndope” ha umi “marandu porã heñói ha okakuaa oparupiete” (Col. 1:6, 23). Por ehémplo, apóstol Pablo oĩrõ guare pe ísla héravape Chipre, opredika pe governadór Sergio Páulope. Ko karai “ojerovia pe marandu porãre, oponderaitereígui umi mbaʼe oaprendéva Jehovágui”, ha oiko chugui kristiáno (elee Hechos 13:6-12).